সিলেটে আওয়ামী লীগের নেতাকর্মীরা ঐক্যের পরিচয় দিয়ে একক প্রার্থী দিতে পারেন নি। এমনকি ঐক্যের কোন চেষ্টাও করেননি তারা। সোমবারের বর্ধিত সভায় আওয়ামী লীগের কেন্দ্রীয় সাংগঠনিক সম্পাদক মিসবাহ উদ্দিন সিরাজ সভাপতি-সাধারণ সম্পাদক বাদে বাকি মনোনয়ন প্রত্যাশীদের নাম মনোনয়ন চাওয়া থেকে সরে দাঁড়ানোর অনুরোধ করলেও একজন ছাড়া বাকিরা এতে সাড়া দেননি। ফলে ৫ জনের নামই কেন্দ্রে পাঠায় মহানগর আওয়ামী লীগ।